El cinema Tívoli acomiada la cartellera de març amb l’oscaritzada “Anora”, “Mary Superchef” i “Novocaine”
2025-07-24

El Cinema Tívoli de Burjassot acomiada març en gran, amb una cartellera per a l’últim cap de setmana del mes, del divendres 28 al diumenge 30, que inclou tres pel·lícules: Mary Superchef, la proposta de cinema familiar de la setmana; Novocaine, una esperada comèdia negra i el plat fort del menú que arriba amb Anora, recent mereixedora de cinc Premis Óscar.

Dirigida per Sean Baker, Anora s’ha convertit en la Pel·lícula de l’Any, en haver aconseguit un total de cinc Premis Óscar de l’Acadèmia, entre els quals es troben els més desitjats com a millor pel·lícula i millor direcció, a més de millor guió original, millor actriu protagonista i millor muntatge. La pel·lícula planteja una rondalla tragicòmica en la qual una xica que es dedica al lap dance, Anora (Mikey Madison), encara que ella preferix que la criden Ani, es convertix en l’objecte de desig del fill d’un oligarca rus, Ivan, que està disposat a invertir quantitats ingents de diners a garantir-se els serveis en exclusiva de la escort. Anora tindrà les seues projeccions en el Tívoli el divendres 28, a les 20.00 hores i tant el dissabte 29, com el diumenge 30 de març, a les 19.30 hores.

Com a proposta de cinema per a tota la família arriba a la sala fosca de Burjassot Mary Superchef, que es projectarà el divendres 28, a les 18.00 hores, el dissabte 29, a les 17.00 hores i el diumenge 30 de març, a les 16.30 hores. La pel·lícula d’animació per a tots els públics presenta a Mary, una xiqueta d’11 anys que sent una passió irrefrenable cap a la cuina i que somia amb convertir-se en una gran xef. La seua àvia Emer, amb la qual manté una relació molt especial, l’anima a fer realitat el seu somni. Però en el camí, Mary entropessa amb nombrosos esculls i enfrontar-se a ells suposarà per a ella tota una aventura. Per això, Mary haurà d’emprendre un viatge que l’obliga a traspassar les barreres del temps i en el qual quatre generacions de dones es reunixen per a donar-se suport mútuament i per a parlar-se sense embuts.

Per a completar la cartellera del cap de setmana arriba Novocaine, que es projectarà el divendres 28 i el dissabte 29, a les 22.30 h. Novocaine arriba a les sales d’exhibició com un dels thriller d’acció i comèdia negra més esperats de 2025. Sota la direcció de Dan Berk i Robert Olsen, la pel·lícula està protagonitzada per un magnífic Jack Quaid en la figura d’un inoblidable antiheroi, incapaç de sentir dolor físic. En la trama, el film presenta a un home introvertit i afable amb un estrany trastorn genètic que li fa immune al dolor físic. Quan la seua nova parella és presa com a ostatge en l’atracament a un banc, la seua aflicció es convertirà en el seu superpoder.

L’entrades per a gaudir de les estrenes més actuals al Cinema Tívoli tenen un preu únic de quatre euros i es poden adquirir, en línia, en la pàgina web del cinema local i en la taquilla, des de mitja hora abans de l’inici de cada projecció.